Filozofu iela (Jēkabpils)
Šis raksts ir par ielu Jēkabpilī. Par ielu Jelgavā skatīt rakstu Filozofu iela (Jelgava). Filozofu iela ir iela Jēkabpilī, kas sākas krustojumā ar Dambja ielu pretim Kena muižai un beidzas krustojumā ar Viestura ielu. Kopējais ielas garums ir 420 m, klāta ar asfalta segumu. Satiksmes kustība Filozofu ielā norit vienā joslā. Filozofu ielas savrupmāju apbūve atrodas šaurā joslā starp seno Daugavas gultni, kur pašlaik atrodas dīķis, un Hikšteina parku, kā teritorijā atrodas Brīvdabas muzejs "Sēļu sēta". Ielas galā atrodas industriālā apbūve (agrākās Hikšteina alus darītavas teritorija) un aktīvās atpūtas laukums ar āra trenažieriem un "pumptrack" velotrasi.